Luettelo digimoneista M–O
O > Omnimon

Omnimon (jap. Omegamon) on erittäin voimakas Mega-tason Digimon joka syntyi, kun WarGreymon ja MetalGarurumon Fuusioituvat eli DNA-digivoituvat keskenään. Omnimon muistuttaa lähinnä ihmistä, jolla on yllään vaalea haarniska ja selässään punainen viitta sekä jaloissa suuret kynnet. Omnimonin oikeassa kädessä on MetalGarurumonin pää, ja vasemmassa WarGreymonin pää. Näiden avulla se pystyy käyttämään kahta voimakasta hyökkäystä: Transcendent Swordia ja Supreme Cannonia. Omnimonilla on vasemmassa olkapäässään kilpi, jossa on Rohkeuden Tunnus. Rinnassaan Omnimonilla on Ystävyyden ja Rohkeuden tunnusten muodostama yhteiskuvio. Omnimonista on olemassa myös musta versio Omnimon Zwart, joka syntyy kun BlackWarGreymon ja BlackMetalGarurumon DNA-digivoituvat keskenään. Omnimon Zwart on esiintynyt Digimon Story: Cyber Sleuth, Digimon Story: Cyber Sleuth - Hacker's Memory ja Digimon World: Next Order -peleissä. Omnimonin toinen vaihtoehtoinen muoto on Omnimon Alter-S, joka syntyy kun BlitzGreymon ja CresGarurumon DNA-digivoituvat keskenään. Omnimon Alter-S -muodolla on BlitzGreymonin päätä muistuttava tykki vasemmassa kädessään ja oikeassa kädessään CresGarurumonin päätä muostuttava pitkä keltainen miekka ja musta viitta. Omnimon Alter S:n hyökkäyksiä ovat Garuru Sword ja Grey Cannon. Omnimon Alter-S voi myös korruptoitua Omnimon Alter B-muotoon, jolla on täysin musta haarniska ja on täysin vihan vallassa. Pelissä Digimon ReArise esiintyi Omnimonin kolmas vaihtoehtoinen muoto Omedamon, joka syntyi kun Metabee ja Rokusho nimiset digitaaliset elämänmuodot DNA-Digivoituivat keskenään. Omedamon muistuttaa Omnimonia, jolla oli Metabeen ja Rokushon päät olkapäissään ja Rokushon käyttämä miekka ja Metabeen käyttämä tykki käsissään. Omedamonin hyökkäyksiä ovat Scissors Sword ja Beetle Cannon. Omedamonin haarniska koostuu itsekorjautuvasta "Cyplasium Digizoid" metallista, joka on digikromattua metalliakin kestävämpää.
Ensimmäisessä Digimon-elokuvassa Omnimon taisteli Diaboromonia vastaan ja voitti tämän iskemällä tätä päähän miekallaan. Elokuvassa Digimon Tamers: Battle of Adventurers Omnimon taistelee Apocalymonia vastaan. Apocalymon muuntautuu Mephistomoniksi ja pakenee ihmisten maailmaan. Myöhemmin Omnimon johdattaa lapset Mephistomonin piilopaikkaan.
Elokuvassa Digimon Adventure 02: Diablomon Strikes Back Omnimon kukisti Diaboromonin uudelleen ja taisteli myöhemmin Armageddemonia vastaan, mutta jäi tappiolle. Omnimon antoi voimansa Imperialdramonille, joka muuttui kaikkein voimakkaimpaan muotoonsa, Paladin Modeen ja kukisti Armageddemonin.
Elokuvassa Digital Monster: X-Evolution Omnimon toimi Royal Knightsien johtajana ja Yggdrasilin uskollisena avustajana. Omnimon toteutti Yggdrasilin suunnitelmaa puhdistaa Digimaailmaa turhista digimoneista tuhoten lukuisia X-digimoneja. Kun Omnimon kohtasi Gallantmonin Yggdrasilin luona, Omnimon tahtomattaan oli tottelematon Yggdrasilia kohtaan ja tappoi Gallantmonin kaksintaistelun aikana. Järkyttyneenä ystävänsä kuolemasta Omnimon alkoi kyseenalaistaa Yggdrasilin yksinvaltiutta. Myöhemmin Alphamon pelasti Omnimonin hengen antamalla hänelle X-Antibodynsä, jolloin Omnimon jätti Yggdrasilin muuttuen Omnimon X-muotoon. Omnimon X tuhosi Yggdrasilin All Delete hyökkäyksellään, joka nollaa Digimaailman. Myöhemmin Omnimon X keskusteli uudelleensyntyneen Gallantmonin kanssa Yggdrasilin suunnitelman todellisesta tarkoituksesta.
Elokuvassa Digimon Tamers: Battle of Adventurers Omnimon oli tuhonnut Maan tuhoamista yrittäneen Apocalymonin ja jahtasi Apocalymonin jäänteistä syntynyttä Mephistomonia. Omnimon ei voinut itse poistua ulottuvuudesta, jossa oli, joten hän auttoi Henryä ja Rikaa pääsemään Okinawaan auttamaan Takatoa pysäyttämään Mephistomonin.
Digimon Data Squadissa Omnimon oli yksi Royal Knightseista. Yggdrasil määräsi Royal Knightsit hyökkäämään DATSin kimppuun. Omnimon nähtiin hyökkäämässä ihmisten kaupunkiin. Kun Yggdrasil kukistettiin, Omnimon palasi muiden Royal Knightsien kanssa Digimaailmaan.
Digimon Fusionissa Omnimon esiintyy DigiMemorynä, joka auttaa Mikey Kudon ja Shoutmonin palaamaan takaisin Digimaailmaan. Myöhemmin, sarjan kolmannella kaudella mystinen kellokauppias kutsui Omnimonin taistelemaan Quartzmonin luomia Vamdemoneja, VenomVamdemoneja ja BelialVamdemoneja vastaan. Omnimon antoi voimansa Arresterdramonille, jotta hän ja Tagiru saisivat Brave Snatcherin haltuunsa tuhotakseen Quartzmonin.
Elokuvasarjan Digimon Adventure tri. ensimmäisessä elokuvassa Reunion Agumon ja Gabumon joutuvat kehittymään Omnimoniksi asti tuhotakseen Meicoomonia jahtaavan Alphamonin. Alphamon kuitenkin siirtyy takaisin Digimaailmaan viime hetkellä. Myöhemmissä elokuvissa Agumon ja Gabumon menettävät muiden kumppanidigimonien tavoin muistonsa Digimaailman "uudelleenkäynnistyksessä", mutta viidennessä elokuvassa Coexistence he oppivat jälleen digivoitumaan Omnimoniksi taistellakseen Meicoomonin villiintynyttä Mega-muotoa, Raguelmonia, Homeostasiksen palvelijaa Jesmonia sekä Yggdrasilin palvelijaksi paljastunutta Alphamonia, vastaan. Kuudennessa elokuvassa Future nähtiin Omnimonin voimakkaampi muoto, Merciful Mode, jolla on sinivalkoinen päivitetty haarniska ja aseet sekä valkeat hyöhenpeitteiset siivet, mutta ei viittaa. Omnimon siirtyi tähän muotoon, kun Hououmon, HerculesKabuterimon, Rosemon, Vikemon, Seraphimon ja Holydramon yhdistyivät hänen kanssaan. Omnimon Merciful Mode tuhosi Fearsome Blade -hyökkäyksellään lopullisesti Meicoomonin, joka oli yhä Ordinemon-muodossaan ja täysin pelastamattomissa, koska Yggdrasil oli varmistanut, että Tailmonin mukana menetetty data korvaantuisi uudella datalla.
Digimon Chronicle X -mangassa Omnimon X oli kadonnut salaperäisesti ja palattuaan keräsi armeijan pahoja digimoneja vastaan. Myöhemmin Omnimon X taisteli seitsemää Diaboromonia vastaan ja heidän yhdistyttyä keskenään Ogudomon X-muotoon, Omnimon X yritti tuhota Ogudomonin itsemurhahyökkäyksellä, mutta epäonnistui. Omnimon X esiintyi myös Digimon D-Cyber -mangassa, jossa hän auttoi Alphamonia kukistamaan Dexmonin. Digimon Adventure V-Tamer 01 -mangassa Omnimon nähtiin Hideto Fujimoton digimonkumppanina. Omnimon taisteli Arkadimonia vastaan, mutta jäi tappiolle.
Elokuvassa Digimon Adventure: Last Evolution Kizuna Omnimon tuhosi useita Eosmonin klooneja, kunnes aito Eosmon muuntautui Menoan avulla Mega-muotoonsa ja kukisti Omnimonin palauttaen hänet takaisin Agumoniksi ja Gabumoniksi.
Vuoden 2020 Digimon Adventure -sarjassa Omnimon kykeni ilmestymään vain silloin, kun Seraphimon ja Ophanimon vastasivat pelastusta toivovien ihmisten ja digimonien rukouksiin, ja vain jos Taichi, Yamato, Agumon ja Gabumon olivat erittäin päättäväisiä, rohkeita ja yhteistyökykyisiä. Omnimon oli aikoinaan auttanut muinaisessa sodassa pimeyden digimoneja vastaan Seraphimonia ja Ophanimonia voittamaan Millenniummonin ja hajottamaan hänet lukuisiksi pimeyden kristalleiksi. Myöhemmin, tultuaan Taichin ja Yamaton kumppaneiksi, Greymon ja Garurumon yhdistyivät keskenään Omnimoniksi kukistaakseen Argomonin Mega-muodon ja pysäyttääkseen tämän Tokiota kohti laukaiseman ydinohjuksen. Myöhemmin Greymon and Garurumon yhdistyivät uudelleen Omnimoniksi, kun he taistelivat Tokion sähkökatkosten aiheuttajaa Eyesmonin Mega-muotoa Nidhoggmonia vastaan ja tuhosivat tämän. Molemmat kerrat johtuivat pyhien digimonien siipien sulista, jotka olivat päätyneet Takeru Takaishin ja Hikari Yagamin käsiin. Taichi sai myöhemmin kuulla Valkyrimonin hengeltä miten Omnimonin voimat toimivat ja että Omnimonia tarvittaisiin myös Suuren katastrofin pysäyttämiseen. Viimeisessä taistelussa Abbadomonia vastaan, sekä Digimaailmasta että ihmisten maailmasta tullut toivo ja valo, lähetettynä ensin Soran, Koushiron, Mimin ja Joun kautta Takerulle, Hikarille, Seraphimonille ja Ophanimonille, jotka lähettävät sen yhä eteenpäin Taichille ja Yamatolle, saa WarGreymonin ja MetalGarurumonin yhdistymään Omnimoniksi jälleen kerran. Tämän jälkeen Omnimon tekee aukon Abbadomonin kuoreen tunkeutuakseen sen sisään taistelemaan Abbadomonin ydintä vastaan. Omnimon ja Abbadomonin ydinkeho käyvät tasaväkistä taistelua toisiaan vastaan, mutta Omnimonin miekan lävistäessä Abbadomonin rinnan, Omnimon alkaa itsekin muuttua osaksi valkoista tyhjyyttä. Valittujen periksiantamattomuus sekä kaikkien kahdeksan Tunnuksen voimat pelastavat Omnimonin ja saavat tämän siirtymään vaihtoehtoiseen Alter-S -muotoon. Omnimon Alter-S tuhoaa Abbadomonin ytimen halkaisemalla tämän kahtia, jonka jälkeen Abbadomonin ydinkehon sisältä Abbadomonin henki ilmestyy violettina sumuna, jolla on valtava kita. Abbadomonin kita nielaisee Omnimon Alter-S:n, joka kuitenkin tuhoaa hengen sisältä käsin. Abbadomonin muututtua digimunaksi, Omnimon palautuu normaaliin tilaansa ja tuhoaa vielä Abbadomonin luoman avaruuden.
Omnimonin nimitys juontuu latinankielisestä sanasta omnia, eli kaikki, ja toinen nimi, Omegamon, kreikan kielen aakkosten kirjainten viimeisestä kirjaimesta, omegasta.